A hitelfelvételhez meg kell felelned a bank által szabott kritériumoknak:
El kell érned a minimum korhatárt, ami bankonként változhat. Van olyan pénzintézet, amelynél már akkor kaphatsz autóhitelt, ha 18 éves vagy, de általában ennél magasabb életkort határoznak meg a bankok (20-23 év), vagy pedig előírják adóstárs bevonását.
Igazolnod kell legalább 3 havi bejelentett munkaviszonyt, nem lehetsz próbaidő, vagy felmondási idő alatt.
A bankok eltérő összegű minimális jövedelmet állapíthatnak meg. Van, ahol elég a minimálbér, de van, ahol ennél magasabb jövedelmet várnak el.
Nincs negatív információ rólad a Központi Hitelinformációs Rendszerben (KHR).